Fudbalska reprezentacija Novog Zelanda
Fudbalska ili nogometna reprezentacija Novog Zelanda (engleski: New Zealand national football team) predstavlja Novi Zeland na međunarodnim nogometnim natjecanjima, a nalazi se pod upravom Nogometnog saveza Novog Zelanda (engleski: New Zealand Football, NZF); Novi Zeland se natječe na kontinentalnim prvenstvima koje organizira OFC. Nadimak reprezentacije je All Whites, koji se referira na poznate All Blacks. 

Novi Zeland je peterostruki oceanijski prvak, a glavno rivalstvo imao je s Australijom, prije nego je ona prešla u AFC. Reprezentacija je nastupala na Svjetskim prvenstvima 1982. i 2010. te na Kupovima konfederacija 1999., 2003., 2009. i 2017. godine.

S obzirom da je većina novozelandskih klubova poluprofesionalna po svom karakteru, većina novozelandskih nogometaša igra izvan matične zemlje u europskim, američkim ili kanadskim klubovima te u susjednoj australskoj ligi.

Historija

Počeci i razvoj nogometa

Novi Zeland je prvu međunarodnu utakmicu odigrao 23. srpnja 1904. protiv momčadi koja je predstavljala saveznu državu Novi Južni Wales. Reprezentacija je tada izgubila s 1:0 dok je u ponovljenoj utakmici nakon tjedan dana održan novi susret koji je završio s neriješenih 3:3.

Prvu službenu međunarodnu utakmicu, Novi Zeland je odigrao tek 17. lipnja 1922. protiv susjedne Australije.

Razvoj nogometa u zemlji kao i prikupljanje financijskih sredstava i dobivanje medijskog prostora bilo je otežano budući da su ondje najpopularniji sportovi ragbi i kriket. Takvo stanje je i danas budući da je jedini profesionalni nogometni klub u zemlji Wellington Phoenix koji se natječe u australskoj A-League.

Osim u Australiji, značajnu ulogu u razvoju nogometa odigrala su i američka sveučilišta gdje su novozelandski nogometaši studirali. Značajnu ulogu u tome imao je škotski trener i bivši novozelandski izbornik Bobby Clark. On je trenirao nogometnu momčad sveučilišta Stanford gdje je regrutirao mnogo igrača iz Novog Zelanda. Daljnjim razvojem, ti igrači su počeli igrati za klubove američke MLS lige. Zbog toga je i ESPN-ov novinar Brent Latham u ožujku 2010. iznio špekulaciju da bi Novi Zeland na predstojećem Svjetskom prvenstvu u Južnoj Africi mogao nastupiti s više reprezentativaca koji igraju u MLS-u nego matična američka reprezentacija. Na kraju se Lathamovo mišljenje pokazalo netočnim budući da su za novozelandsku momčad igrala dva reprezentativca iz MLS-a (Jeremy Christie i Andrew Boyens) u odnosu na četiri Amerikanca iz iste lige.

Nastupi na Svjetskim prvenstvima
Novi Zeland je dosad nastupio na dva svjetska nogometna prvenstva te je u oba ispao već u skupini. Reprezentacija dosad nije ostvarila pobjedu na Mundijalu a trenutni skor je 0-3-3. Najznačajnijom utakmicom smatra se 1:1 remi protiv Italije na Svjetskom prvenstvu u Južnoj Africi 2010.

1982. 

Na prvom Svjetskom prvenstvu održanom 1982. u Španjolskoj, Novi Zeland je izgubio sve tri utakmice u skupini s najmanje tri gola razlike. U prve dvije utakmice koje su igrane u Málagi, novozelandska reprezentacija je izgubila od Škotske i Sovjetskog Saveza s 5:2 odnosno 3:0. U posljednjoj utakmici protiv Brazila koja se održala u Sevilli, Novi Zeland je poražen od Carioca s 4:0.

2010. 

Tijekom svojeg drugog svjetskog prvenstva u JAR-u, Novi Zeland je ostvario značajan pomak u odnosnu na posljednji Mundijal. Iako su i ondje ispali u skupini, reprezentacija je imala tri remija čime je postala jedina neporažena nacionalna vrsta na tom turniru. Najznačajniji remi bio je protiv Italije koja je tada bila branitelj naslova. Uspjeh je tim veći budući da je Novi Zeland s tri boda bio treći u skupini F, odnosno ispred Azzura koji su bili posljednji u grupi.

Uspjeh na natjecanjima

FIFA Svjetsko prvenstvo

OFC Kup nacija

FIFA Kup konfederacija

*Među remije su uračunate utakmice odlučene nakon izvoođenja jedanaesteraca.
**Zlatna pozadina znači da je reprezentacija osvojila turnir. Crvena boja okvira znači da je zemlja bila domaćin prvenstva.

Aktualni sastav
Ažurirano: 26. srpnja 2016.

Izbornik:  Anthony Hudson

Izbornici

Ovdje se nalazi spisak svih iz izbornika Novog Zelanda od 1922. godine do danas:

 Izbornički odbor (1922. – 1957.)
  Ken Armstrong (1957. – 1964.)
  Ljubiša Broćić (1965. – 1966.)
   Juan Schwanner (1967. – 1968.)
  Ljubiša Broćić (1969.)
  Barrie Truman (1970. – 1976.) 
  Wally Hughes (1977. – 1978.)
  John Adshead (1979. – 1982.)
  Allan Jones (1983. – 1984.)
  Kevin Fallon (1985. – 1988.)
  John Adshead (1989.)
  Ian Marshall (1990. – 1993.)
  Bobby Clark (1994. – 1995.)
  Keith Pritchett (1996. – 1997.)
  Joe McGrath (1997. – 1998.)
  Ken Dugdale (1998. – 2002.)
  Mick Waitt (2002. – 2004.)
  Ricki Herbert (2005. – 2013.)
  Neil Emblen (2014.)
  Anthony Hudson (2014. – danas)

Rekordi i statistike
Ažurirano: 26. srpnja 2016.
Boldirani igrači još uvijek su aktivni.

Igrači s najviše nastupa

Igrači s najviše golova

Sastavi

Reference

Vanjske poveznice

New Zealand Football
– New Zealand men's national football team international matches 

Novi Zeland
 
 Novi Zeland